b"\n_START_ARTICLE_\nExegesi de l'\xc3\xa0nima\n_START_SECTION_\nContingut\n_START_PARAGRAPH_\nLa hist\xc3\xb2ria comen\xc3\xa7a amb el descens de l'\xc3\xa0nima de sexe femen\xc3\xad, des del seu estat pur al m\xc3\xb3n, on cau a les mans de bandolers, i \xc3\xa9s insultada i abusada per ells (127:25-128:4). Perd la seva virginitat i \xc3\xa9s enganyada amb mentides. Per\xc3\xb2 el mal va a pitjor: despr\xc3\xa9s de deixar els bandolers, vaga d'amant mal tractada a amant, mal tractadora, i \xc3\xa9s deixada completament sola. Els seus intents de penediment fallen fins que el Pare se n'adona (131: 16), la purifica, i la protegeix de les agressions (131: 19-132: 2). Llavors l'envia al seu marit leg\xc3\xadtim del cel. Despr\xc3\xa9s que ell i l'anima estan espiritualment casats (132: 27-133: 6), el Pare regenera l'\xc3\xa0nima, permeten que ella recuperi la seva joventut i bellesa. Aquesta regeneraci\xc3\xb3 \xc3\xa9s la pujada al cel, la resurrecci\xc3\xb3 verdadera dels morts (134: 13-14). Acabant la hist\xc3\xb2ria, les tres p\xc3\xa0gines (135: 4-137: 26) finals del text s\xc3\xb3n exhortat\xc3\xb2ries, instant als seus lectors al penediment sincer, com l'anima ha fet, i a implorar l'ajuda i la pietat de D\xc3\xa9u._NEWLINE_A m\xc3\xa9s, l'escriptor de l'exegesi ha inserit cites extenses de gran varietat de textos. De vegades aquestes cites les usa per avan\xc3\xa7ar en el relat, altres vegades funcionen com a prova o comentari. Entre altres, s\xc3\xb3n utilitzats textos de l'Antic Testament (Jeremies, G\xc3\xa8nesi, Ezequiel), i del Nou Testament (I Corintis, Fets dels ap\xc3\xb2stols, Evangeli segons Lluc, Evangeli segons Mateu\xe2\x80\xa6.), i tamb\xc3\xa9 L'Odissea d'Homer. Per l'an\xc3\xa0lisi subtil de les cites es pot argumentar que l'escriptor de l'exegesi tenia acc\xc3\xa9s probablement, als textos originals."